CELEX: 22016A1008(01)
Language: hu
Date: 2016-08-04 00:00:00
Title: Megállapodás levélváltás formájában az Európai Unió és az Afgán Iszlám Köztársaság között az Európai Unió és az Afgán Iszlám Köztársaság között az Európai Unió afganisztáni rendfenntartó missziójának (EUPOL Afganisztán) jogállásáról szóló megállapodás meghosszabbításáról

8.10.2016   
            
            
               HU
            
            
               Az Európai Unió Hivatalos Lapja
            
            
               L 273/3
            
         MEGÁLLAPODÁS
   levélváltás formájában az Európai Unió és az Afgán Iszlám Köztársaság között az Európai Unió és az Afgán Iszlám Köztársaság között az Európai Unió afganisztáni rendfenntartó missziójának (EUPOL Afganisztán) jogállásáról szóló megállapodás meghosszabbításáról
   A.   Az Unió levele
   
   Brüsszel, 2016. augusztus 4.
   [Tisztelt Hölgyem/Uram!]
   A Tanács a 2007/369/KKBP együttes fellépéssel 2007. május 30-án létrehozta az Európai Unió afganisztáni rendfenntartó misszióját (EUPOL AFGANISZTÁN) azzal a céllal, hogy hozzájáruljon az afgán irányítású fenntartható és hatékony rendőrségi struktúrák kialakításához.
   Az Európai Unió és az Afgán Iszlám Köztársaság 2010. október 14-én megállapodást írt alá az EUPOL AFGANISZTÁN jogállásáról. Ez a megállapodás 2016. október 14-én lejár. A megállapodás 20. cikkének (4) bekezdése alapján ez a megállapodás a felek közötti írásbeli megállapodással módosítható.
   Az EUPOL AFGANISZTÁN megbízatása 2016. december 31-én véget ér. E dátumot követően a misszió megszüntetésének folyamata, az eszközeinek felszámolását is beleértve, várhatóan legfeljebb kilenc hónapig fog tartani.
   A fentieket figyelembe véve az EUPOL AFGANISZTÁN jogállásáról szóló 2010. október 14-i megállapodás 1 (egy) évvel történő meghosszabbítását javaslom kivéve, ha a megállapodást az egyik fél 3 (három) hónapos előzetes írásbeli értesítési határidővel meg nem szünteti, továbbá azt, hogy az az EUPOL AFGANISZTÁN bezárásával megbízott uniós személyzetre, valamint a feladataik ellátásához szükséges eszközökre alkalmazandó legyen.
   Kérem, tájékoztasson, hogy egyetért-e a fenti javaslattal. Amennyiben kedvező válasz érkezik Öntől, ez a levél az Ön válaszával együtt az e megállapodás 20. cikke (4) bekezdésének értelmében a fent említett, az Európai Unió és az Afgán Iszlám Köztársaság között az EUPOL AFGANISZTÁN misszióról kötött megállapodás írásbeli módosításának fog minősülni, amely az Ön levele kézhezvételének napján lép hatályba.
   Kérem, Excellenciás Uram/Asszonyom, fogadja megkülönböztetett nagyrabecsülésem kifejezését.
   
      
         az Európai Unió részéről
      
      Federica MOGHERINI
   
   B.   Az Afgán Iszlám Köztársaság levele
   
   Kabul, 2016. szeptember 3.
   Tisztelt Főképviselő Asszony!
   Köszönettel vettem 2016. augusztus 4-én kelt, alább idézett levelét az Európai Unió afganisztáni rendfenntartó missziójáról szóló megállapodás meghosszabbításáról:
   
      „A Tanács a 2007/369/KKBP együttes fellépéssel 2007. május 30-án létrehozta az Európai Unió afganisztáni rendfenntartó misszióját (EUPOL AFGANISZTÁN) azzal a céllal, hogy hozzájáruljon az afgán irányítású fenntartható és hatékony rendőrségi struktúrák kialakításához.
      Az Európai Unió és az Afgán Iszlám Köztársaság 2010. október 14-én megállapodást (a továbbiakban: Megállapodás) írt alá az EUPOL AFGANISZTÁN jogállásáról. A megállapodás 2016. október 14-én lejár. A megállapodás 20. cikkének (4) bekezdése alapján a megállapodás a felek közötti írásbeli megállapodással módosítható.
      Az EUPOL AFGANISZTÁN megbízatása 2016. december 31-én véget ér. E dátumot követően az EUPOL Afganisztán megszüntetésének folyamata, az eszközeinek felszámolását is beleértve, várhatóan legfeljebb kilenc hónapig fog tartani.
      A fentieket figyelembe véve a megállapodás 1 (egy) évvel történő meghosszabbítását javaslom kivéve, ha a megállapodást az egyik fél 3 (három) hónapos előzetes írásbeli értesítési határidővel meg nem szünteti, továbbá azt, hogy az az EUPOL AFGANISZTÁN megszüntetésével megbízott uniós személyzetre, valamint a feladataik ellátásához szükséges eszközökre alkalmazandó legyen.
      Lekötelezne, ha tájékoztatna arról, hogy egyetért-e a fenti javaslattal. Amennyiben kedvező válasz érkezik Öntől, ez a levél az Ön válaszával együtt a megállapodás 20. cikke (4) bekezdésének értelmében e megállapodás írásbeli módosításának fog minősülni, amely az Ön levele kézhezvételének napján lép hatályba.”
   
   Van szerencsém tájékoztatni arról, hogy egyetértek a levelében foglaltakkal.
   Kérem, Főképviselő Asszony, fogadja megkülönböztetett nagyrabecsülésem kifejezését.
   
      
         az Afgán Iszlám Köztársaság részéről
      
      Salahuddin RABBANI